مؤحتشم یوز ایل: کؤسم

مؤحتَشَم یوزایل: کؤسَم (آنادولو تۆرکجه‌ سی: Muhteşem Yüzyıl: Kösem) تیمس پروداکشنز طرفیندن دوزَلمیش، ایستار تی‌وی (Star TV) طرفیندن 12 نووامبر 2015 ده یاییلمایا باشلایان تاریخی-قورغو طرزینده تورکیه تیلیویزیون سریالی دیر. سریال 2011-2014 ایللری آراسیندا یاییملانان عثمانلی قانونی سولطان سولئیمان و خوررَم سولطانین سارای یاشاییشی نی آنلادان مؤحتشم یوز ایل سریالی نین قالانی اولاراق چَکیلمیشدیر. 

سریال عثمانلی ایمپراتورلوغونون 14جو خاقانی بیرینجی احمد ایله آروادلاریدان کؤسَم سولطان اطرافیندا تصور اوْلموشدور. ایلک اولاراق فرانسه نین کَن شهرینده دوزَنلَنن میپکوم سَرگی سینده تانیدیلمیشدیر. مؤحتشم یوز ایل کؤسَمین بیرینجی بؤلوملری یونانین ساکیز آداسیندا چَکیلدی.

 دوزلتمه سی 
مؤحتشم یوز ایل آدلی سریالین دوامیندا اوْلان مؤحتشم یوز ایل: کؤسَمین حاضیرلایانی تیمور ساوجی اوْلوب و سناریوسونو ییلماز شاهین ، نوکئت بیچاکچی و سئوگی ییلماز یازیبلار. یؤنَتمنلیگینی ده مئرت بایکال، یاغیز آلپ آکایدین، زینب گونای تان و دنیز کولوشو ائدیبلر. سریالین دوزلتمه‌سینه ایسه مؤحتشم یوز ایلده اوْلدوغو کیمی تیمس پروداکشنز باشچیلیق ائدیب.
مؤحتشم یوزایل: کؤسَم اۆچون یاییم گونوندن تقریبا بیر ایل قاباقدان صنعت اکیپی بۇ سریالدا دا چالیشیبلار. سریال مؤحتشم یوز ایل اۆچون حاضیرلانان و یئنی پروژه اۆچون یئنیلَنَن مکاندا چکیلمکده دیر. سریالین بیرینجی بؤلوملری ده یونانین ساکیز آداسیندا  چکیلدی. سریالدا عثمانلی سولطانی بیرینجی احمدین جولوس صحنه لری ایستانبولون هادیمکؤی بلدسینده قورولان مخصوص مکاندا چکیلدی. بۇ صحنه نین چکیملرینده 150دن چوخ فیقوران، 20 آنا کَست اویونجوسو و 100 نفرلیک چَکیم اکیپی یئر آلدی. خاقانین تخته چیخیشینی آنلادان بۇ صحنه اۆچون توپقاپی سارایی نین آلووللاری ایله باب السعادت و باب السلام قاپیلاری اؤزل اولاراق تیکرار حاضیرلاندی.

 قایناقلار 

 Muhteşem Yüzyıl: Kösem